Igen kommer der flere ungdomsspillere end sidst. Turneringen har nok også nået den størrelse, den kan holde til, lyder vurderingen ledelsen

Onsdag er deadline for tilmelding til Dana Cup - den internationale fodboldturnering for ungdomshold i Hjørring. Og igen i år slår turneringen deres egen rekord. I omegnen af 21.000 spillere er tilmeldt. - Det går helt fantastisk, lyder det fra direktør Jette Andersen, Dana Cup. Det er ikke kun deltagerne, der stikker rekorder. Antallet af nationer er samtidigt gået i vejret, så i år er der deltagere fra 52 forskellige lande. For første gang kommer der også deltagere fra det tidliger Dansk Vestindien. Der er 100 fodboldhold mere i år end i 2015, der skal serviceres, findes overnatning til og bespises, så det bliver nok ikke større. - Sidste år havde vi rekord med 1087 hold og i øjeblikket har vi 1180 hold. Jeg tror nok toppen er nået, siger Jette Andersen. Turneringen begynder 24. juli og løber frem ti slutningen af måneden.